b'\n_START_ARTICLE_\nB\xc3\xa5rd Ylvis\xc3\xa5ker\n_START_SECTION_\nKarriere\n_START_PARAGRAPH_\nHan startede sin professionelle karriere i efter\xc3\xa5ret 2000 med den kritikerroste forestillingen Ylvis \xe2\x80\x93 en kabaret, efter Peter Brandt havde opdaget B\xc3\xa5rd i en af hans forestillinger p\xc3\xa5 Fana Skoleteater. I sommeren 2004 solgte de billetter for 4,8 millioner til forestillingen Ylvis \xe2\x80\x93 En konsert, som gik i T\xc3\xb8nsberg. De parodierer alt fra Gud i himmelen til svenske ishockeyspillere, fra moderne ballet til boyband. Duoen har haft shows over hele norge og har ogs\xc3\xa5 har haft faste indslag i Trond-Viggo Torgersens TVT og Rune Larsens Absolutt norsk p\xc3\xa5 NRK._NEWLINE_I sommeren 2006 og 2008 var B\xc3\xa5rd og Vegard programledere for radioprogrammet O-fag p\xc3\xa5 NRK P3. I Efter\xc3\xa5ret 2007 var de programledere i rejse-dokumentarserien Norges herligste p\xc3\xa5 TVNorge, hvor de rejste rundt i Norge og bes\xc3\xb8gte forskellige originale mennesker. De havde ogs\xc3\xa5 et program som hed Ylvis m\xc3\xb8ter veggen p\xc3\xa5 samme kanal i 2008, hvor de skulle komme igennem en v\xc3\xa6g af polystyren. Klarede de det ikke, faldt de ned i et iskoldt bassin. I 2009 havde de programmet Hvem kan sl\xc3\xa5 Ylvis p\xc3\xa5 TV Norge, hvor deltagerne kunne pr\xc3\xb8ve at sl\xc3\xa5 dem, og klarede de det, kunne de vinde 250.000 kr, 500.000 kr, 720.000 kr eller 1.000.000 kr. I for\xc3\xa5ret 2010 havde de en ny s\xc3\xa6son med programmet Nordens herligste p\xc3\xa5 TVNorge, men denne gange i hele Norden. Den 20. januar 2011 var der premiere p\xc3\xa5 forestillingen Ylvis 4 p\xc3\xa5 Ole Bull Scene i Bergen.'